ĦRUĠ MARZU Ta' V.J.G. Ajru tal-Ġimgħa l-Kbira: riħ kiesaħ mill-majjistral firex star mudlam ma' wiċċ is-sema u mela l-arja bid-duħħan — Il-qniepen f'mota għalenija l-ġemgħa ssejjaħ għat-tifkira ta' qtil il-Ħaruf mingħajr ħtija. Mill-Knejjes ħierġa riħa tqila ta' xama' u libien u fil-kori kant bekkej jitbekka mewt il-Mislub. ' Madwar feġġ ħjiel il-wegħda tal-Għid — ħjiel il-Qawmien. iħeġġu l-ħbula bi nwar is-silla miksija u jmewġu il-meddiet ta' qamħ imsebbel miż-żiffa li tofroq il-wilġa u tagħnet ma' l-għoljiet. Tbajjad silġ l-għajnbaqra miżahra. Mijiet ta' egħjun q'għed jitbexxqu' u jikxfu eluf ta' werqiet tarjin. Jidwi r-rdum bil-għana tal-qtajja' tal-għasafar għall-għasar miġbura fis-siġar 'l-hawn u 'l-hinn imxerrda.